text: Holdt eks-kæreste indespærret
  08 marts 2010 kl. 17.38
  En 24-årig mand, som søndag aften holdt sin tidligere kæreste indspærret i Kolding, er blevet varetægtsfængslet i tre uger, oplyser Sydøstjyllands Politi.
  Den unge mand er også sigtet for vold. Han truede eks-kæresten til at komme til en lånt lejlighed på Riis Toft i Kolding. Her udviklede mødet sig hurtigt til skænderi og vold. Kvinden blev slået flere gange, og ifølge politiet truede manden hende også med en kniv.
  
  Far kom til undsætning
  Kvinden forsøgte flere gange at flygte, men den 24-årige nægtede at lukke hende ud. Det lykkedes dog kvinden at tilkalde hjælp med sin mobil-telefon. Hun sendte tilsyneladende en sms - og så kom hendes far til lejligheden.
  